**ΛΥΚΕΙΟ ΛΑΤΣΙΩΝ Μ. 23**

**ΣΧΟΛΙΚΗ ΧΡΟΝΙΑ 2020 - 2021**

**ΔΙΑΓΩΝΙΣΜΟΣ**

**Προκήρυξη ΙΔ΄ Παγκύπριου Μαθητικού Διαγωνισμού της Ιεράς Αρχιεπισκοπής**

Αναφορικά με το πιο πάνω θέμα, πληροφορείστε ότι η Ιερά Αρχιεπισκοπή Κύπρου, σε συνεργασία με το Υπουργείο Παιδείας, Πολιτισμού, Αθλητισμού και Νεολαίας (ΥΠΠΑΝ) προκηρύσσει τον ΙΔ΄ Παγκύπριο Μαθητικό Διαγωνισμό.

2. Στον Διαγωνισμό έχουν δικαίωμα συμμετοχής μαθητές/τριες Γυμνασίων, Λυκείων και Τεχνικών Σχολών του δημόσιου και ιδιωτικού τομέα. Ο Διαγωνισμός στοχεύει στην ενθάρρυνση του προβληματισμού και της κριτικής σκέψης γύρω από σύγχρονα ηθικά και θρησκευτικά ζητήματα.

3. Για τον Λυκειακό Κύκλο το θέμα είναι: «Η συμβολή της Εκκλησίας στην επανάσταση των Ελλήνων του 1821».

4. Οι εργασίες που θα υποβληθούν μπορούν να έχουν τις πιο κάτω μορφές: α. Έκθεση ιδεών. Η έκθεση ιδεών πρέπει να είναι πρωτότυπη και αυστηρά προσωπική δημιουργία των μαθητών/τριών, δακτυλογραφημένη. Ο μέγιστος αριθμός λέξεων δεν πρέπει να ξεπερνά τις 500 λέξεις για το Γυμνάσιο και τις 600 λέξεις για το Λύκειο. β. Εικαστική δημιουργία, με μέγιστες διαστάσεις 60 εκ. Χ 40 εκ.. γ. Παραγωγή σύντομου βίντεο, μέγιστης διάρκειας 4 λεπτών.

5. Για κάθε μορφή εργασίας θα δοθούν ξεχωριστά βραβεία ως εξής: • Α΄ Βραβείο: ένα (1), από κοινού, για τα Λύκεια/Τεχνικές Σχολές με ποσό €500 και ένα (1) για τα Γυμνάσια, επίσης, με ποσό €500, • Β΄ Βραβείο: ένα (1), από κοινού, για τα Λύκεια/Τεχνικές Σχολές με ποσό €400 και ένα (1) για τα Γυμνάσια, επίσης, με ποσό €400, • Γ΄ Βραβείο: ένα (1), από κοινού, για τα Λύκεια/Τεχνικές Σχολές με ποσό €300 και ένα (1) για τα Γυμνάσια, επίσης, με ποσό €300, • Έπαινοι για διακρίσεις στις τρεις (3) κατηγορίες εργασιών. Όλοι/ες οι μαθητές/τριες που θα συμμετάσχουν θα πάρουν βεβαίωση συμμετοχής. Διευκρινίζεται ότι η συμμετοχή στον διαγωνισμό είναι προαιρετική και θα γίνει στον ελεύθερο χρόνο των μαθητών/τριών .

6. Κάθε σχολείο, αφού επιλέξει μία (1) μόνο εργασία από κάθε είδος, θα πρέπει να καλύψει τα στοιχεία των μαθητών/τριών με το ειδικό αυτοκόλλητο, που ενδείκνυται στις περιπτώσεις αυτές. Οι επιλεγμένες εργασίες θα αποσταλούν στη διεύθυνση: Διαγωνισμός Ιεράς Αρχιεπισκοπής Κύπρου, Διεύθυνση Μέσης Γενικής Εκπαίδευσης, Υπουργείο Παιδείας, Πολιτισμού, Αθλητισμού και Νεολαίας, 1434 Λευκωσία, υπόψη Δρος Ελιάνας Χατζηιωάννου, ΕΜΕ Θρησκευτικών, μέχρι την Παρασκευή 1 Μαρτίου 2020.

7. Οι εργασίες των συμμετεχόντων μαθητών θα παραδοθούν στους διδάσκοντες καθηγητές Θεολόγους μέχρι την 19/2/2020.

**Λατσιά, 10/12/2020** **Από τη Διεύθυνση**